**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

matična številka: 5874025

identifikacijska številka za DDV: SI67593321

(v nadaljevanju: MOL)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_

ID številka za DDV/davčna številka: \_\_\_\_\_\_\_\_\_\_\_\_\_\_\_\_

(v nadaljevanju: prejemnik)

skleneta naslednjo

# P O G O D B O

**o sofinanciranju aktivnosti za otroke in mladostnike na območju MOL za leto 2012 - Sklop C: dopolnilne dejavnosti in vsebine s področja tehnike in eksperimentiranja**

1. člen

S to pogodbo se MOL zavezuje za sofinanciranje, prejemnik pa za izvajanje dopolnilne dejavnosti in vsebine s področja tehnike in eksperimentiranja (v nadaljevanju: aktivnost), ki je bila izbrana s sklepom \_\_\_\_\_\_\_\_\_\_\_\_ z dne \_\_\_\_\_\_\_\_ na podlagi Javnega razpisa za sofinanciranje aktivnosti za otroke in mladostnike na območju MOL za leto 2012 – Sklop C (Uradni list RS, št.\_\_\_ z dne \_\_\_\_\_\_\_\_\_).

Prejemnik se zavezuje, da bo aktivnost izvedel v skladu s prijavo na javni razpis, ki je kot priloga sestavni del te pogodbe, najkasneje do 31. 12. 2012.

2. člen

Celotna ocenjena vrednost aktivnosti s strani prejemnika/ce znaša \_\_\_\_\_\_ EUR z vključenim DDV. Priznana vrednost aktivnosti pa \_\_\_\_\_\_\_\_\_\_\_\_\_\_\_EUR z vključenim DDV.

MOL in prejemnik se dogovorita, da bo MOL, v skladu s sprejetim programom sofinanciranje aktivnosti za otroke in mladostnike na območju MOL za leto 2012 prispevala sredstva za

izvedbo dejavnosti v letu 2012 v višini **…………..** % oziroma **………….** EUR.

V primeru, da bodo dejanski (končni) stroški izvedbe dejavnosti nižji od priznane vrednosti iz prvega odstavka tega člena, se delež sofinanciranja MOL sorazmerno zniža.

3. člen

MOL bo sredstva za sofinanciranje izvajanja programa v dogovorjeni višini \_\_\_\_\_\_\_\_\_\_\_\_\_EUR nakazala na prejemnikov/čin transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in to na naslednji način:

* do 70 % dogovorjene vsote glede na porabo sredstev, prikazano v finančnem delu prvega delnega poročila 30. dan po prejemu zahtevka za plačilo in prvega delnega poročila o opravljenem delu, ki mora vsebovati opis vsebine že opravljenega dela in obračun dotedanjih stroškov izvajanja aktivnosti oz. priprav nanj z dokazili o njihovem plačilu za znesek sofinanciranja iz proračuna MOL,
* razliko med celotno vrednostjo dogovorjene vsote in izplačilom prvega obroka 30. dan po prejemu zahtevka za plačilo in končnega poročila o opravljenem delu, ki mora vsebovati opis vsebine opravljenega dela in obračun stroškov za izvedbo aktivnosti. K poročilu morajo biti predložena dokazila o plačilu stroškov za izvajanje aktivnosti za znesek sofinanciranja iz proračuna MOL.

Če zadnji dan roka sovpada z dnem, ko se po zakonu ne dela, se za zadnji dan roka šteje naslednji delovni dan.

MOL bo sredstva za sofinanciranje izvajanja aktivnosti v celotni višini nakazala na prejemnikov transakcijski račun v primeru, da

* prejemnik z izvedbo projekta zaključi pred 30. 06. 2012 prejemnik mora na naslov MOL – OPVI, Odsek za izobraževanje v roku 10 dni od zaključka aktivnosti dostaviti končno poročilo o opravljenem delu, ki mora vsebovati opis vsebine opravljenega dela in obračun stroškov za izvedbo aktivnosti. K poročilu morajo biti predložena dokazila o plačilu stroškov za izvajanje aktivnosti za znesek sofinanciranja iz proračuna MOL.

Prejemnik mora na naslov MOL – OPVI, Odsek za izobraževanje dostaviti zahtevek za izplačilo prvega obroka in delno poročilo o izvajanju aktivnosti najkasneje do 30.6.2012, zahtevek za izplačilo drugega obroka in končno poročilo pa najkasneje do 30.10.2012.

*(Opomba: ta določba velja, če bo prejemnik zaključil z izvajanjem aktivnosti do 30.10.2012)*

Prejemnik bo projekt izvajal v skladu s predloženim planom dela in bo najkasneje do 31.1.2013 oddal končno vsebinsko in finančno poročilo o celotnem izvajanju aktivnosti in celoten obračun stroškov za njegovo izvajanje.

*(Opomba: ta določba velja, če bo prejemnik zaključil z izvajanjem aktivnosti po 30.10.2012 do vključno 31.12.2012).*

Poročila iz tega člena morajo biti pripravljena v skladu z obrazci iz razpisne dokumentacije in veljajo kot listine, ki so podlaga za izplačilo pogodbenih obveznosti.

Sredstva se po tej pogodbi črpajo v letu 2012.

4. člen

Prejemnik mora za znesek sofinanciranja aktivnosti s strani MOL ob zahtevku za izplačilo in poročilu o izvajanju aktivnosti predložiti MOL fotokopije računov oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja aktivnosti, z dokazili o plačilu, se štejejo za upravičene za sofinanciranje. Neupravičeni stroški izvedbe aktivnosti vedno predstavljajo breme, ki ga nosi prejemnik. Da so stroški v okviru te aktivnosti upravičeni:

* morajo biti nujno potrebni za uspešno izvedbo aktivnosti;
* morajo biti določeni v prijavi prejemnika;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo dejansko nastati;
* morajo biti prepoznavni in preverljivi;
* morajo biti podprti z izvirnimi dokazili;
* niso in ne bodo financirani od drugih sofinancerjev aktivnosti.

5. člen

V primeru, da prejemnik ne predloži poročila v pogodbeno določenem roku, MOL pisno pozove prejemnika k predložitvi poročila in določi nov rok za predložitev poročila. Če prejemnik ne predloži poročila v zahtevanem roku, MOL lahko odstopi od pogodbe. V tem primeru je prejemnik dolžan povrniti MOL vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

MOL se zavezuje, da bo prejeto poročilo potrdila vsakokrat v 30 dneh od prejema, ali pa bo v tem roku prejemnika pisno obvestila o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti oz. spremeniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oz. porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od pogodbe. V tem primeru je prejemnik dolžan povrniti MOL vsa prejeta sredstva skupaj z zakonitimi obrestmi od dneva prejetja sredstev do dneva vračila.

Skrbnik pogodbe na strani MOL bo ob predložitvi končnega poročila preveril skladnost višine dodeljenih proračunskih sredstev MOL z višino dejanskih stroškov za izvedbo aktivnosti. V primeru, da MOL ugotovi, da je bilo prejemniku izplačano več sredstev kot jih je dejansko porabil za izvedbo aktivnosti, da je delež financiranja aktivnosti s strani MOL višji, kot je dogovorjeno s to pogodbo ali, da sredstva niso bila uporabljena za namen, dogovorjen s to pogodbo, se prejemnik zavezuje, da bo MOL povrnil neupravičeno prejeta sredstva v ugotovljeni višini skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

6. člen

Prejemnik se zavezuje, da bo z izvedbo aktivnosti zagotovil rezultate v skladu s prijavo iz drugega odstavka 1. člena te pogodbe in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

7. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo dejavnosti ali v primeru zamude pri izvajanju dejavnosti, za katero so dodeljena sredstva proračuna MOL, mora prejemnik/-ca nemudoma pisno obrazložiti in utemeljiti svoj predlog za spremembo terminske izvedbe dejavnosti glede na predviden terminski plan. V nasprotnem primeru izgubi pravico do porabe sredstev. MOL glede na spremenjene okoliščine oceni, ali še vztraja pri dogovorjenem obsegu sofinanciranja dejavnosti iz te pogodbe, zmanjša delež sofinanciranja ali pa odstopi od te pogodbe.

Izvajalec lahko predlaga spremembo dejavnosti samo v obsegu in na način, ki ne pomeni bistvene spremembe vsebine dejavnosti.

V primeru, da MOL vztraja pri sofinanciranju te dejavnosti, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos aktivnosti ali plačila v leto 2013.

8. člen

MOL in prejemnik se dogovorita, da sta za izvajanje te pogodbe odgovorna naslednja pooblaščena predstavnika:

* na strani MOL iz Oddelka za predšolsko vzgojo in izobraževanje, Odsek za izobraževanje \_\_\_\_\_\_\_\_\_\_\_, ki je skrbnik pogodbe,
* na strani prejemnika \_\_\_\_\_\_\_\_\_\_\_\_\_\_\_.

Izključno v primeru nastanka objektivnih okoliščin, se o spremembi pooblaščenega predstavnika pogodbeni stranki pisno obvestita.

9. člen

V imenu MOL ima njegov pooblaščeni predstavnik pravico nadzora nad potekom aktivnosti in nad namensko porabo dodeljenih sredstev proračuna MOL z vpogledom v celotno dokumentacijo in obračun stroškov prejemnika v zvezi z izvedbo aktivnosti ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik pa ji je dolžan to omogočiti.

10. člen

MOL lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če prejemnik ne predloži poročila v pogodbeno dogovorjenem roku,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

11. člen

Prejemnik/-ca je dolžan/-na pri objavah in predstavitvah rezultatov programa iz te pogodbe oz. pri vseh drugih oblikah javnega nastopanja in izdajanja informativnega gradiva v zvezi z njim navesti, da je njegovo izvajanje sofinancirala MOL. V primeru objave simbolov sofinancerjev, pa objavi tudi grb s pripisom Mestna občina Ljubljana.

12. člen

V primeru, da je pri izvedbi **javnega razpisa**, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika, uslužbencu mestne uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, uslužbencu mestne uprave, funkcionarju, predstavniku ali članu politične stranke, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

14. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

15. člen

Ta pogodba je sestavljena v treh enakih izvodih, od katerih prejme MOL dva izvoda, prejemnik pa en izvod.

16. člen

Pogodba je sklenjena in začne veljati z dnem, ko jo podpišeta obe pogodbeni stranki.

|  |  |
| --- | --- |
| Številka: | Številka: |
| Datum: | Datum: |
|  |  |
| PREJEMNIK | NAROČNIK |
|  | Mestna občina Ljubljana |
|  |  |
|  | Župan |
|  | Zoran Janković |

Žig Žig